Keminmaan kunnankirjasto

Keminmaan kunnankirjasto on Keminmaalla toimiva yleinen kirjasto. Se palvelee Laurilassa lähellä Keminmaan keskuskoulua ja Keminmaan lukiota sijaitsevan pääkirjaston välityksellä. Kunnankirjastoon palveluihin kuuluu myös Keminmaata kiertävä kirjastoauto.

Keminmaan kirjasto on osa Lapin kirjastoa, eli Lapin maakunnassa toimivaa kirjastokimppaa.

pienoiskuva|vasen|Keminmaan kirjaston taloa. Seinällä Ensio Seppäsen suunnittelema Keminmaan kirjastotalon seinäreliefi (1981).
Vuonna 1980 valmistuneen kirjastotalon sisäänkäynnin yllä, kadunpuoleisessa julkisivussa on kuvanveistäjä Ensio Seppäsen suunnittelema reliefiteos (1981). Teosesittelyn mukaan reliefi kuvaa Keminmaan kunnan menneisyyttä ja voimakasta uskoa tulevaan.

Vuonna 2023 Keminmaan kunnankirjaston kokoelmiin kuului noin 62 600 nidettä, joista noin 56 600 oli kirjoja. Lainoja tehtiin noin 101 500 ja fyysisiä käyntejä noin 41 800. Yksittäisiä lainaajia oli noin 2 000, ja lainoista noin 16 800 tehtiin kirjastoauton kautta. Toimintakulut olivat noin 321 000 euroa.

Lähteet

Aiheesta muualla
Keminmaan kunnankirjaston verkkosivut

Luokka:Suomen kunnan- ja kaupunginkirjastot
Luokka:Keminmaan kulttuuri